Source: https://www.riigiteataja.ee/akt/243823
Timestamp: 2019-05-21 21:06:54+00:00

Document:
Põllumajandusmaa lupjamise toetuse taotlemise ja taotluse menetlemise kord ning lisanõuded meliorandile – Riigi Teataja
Põllumajandusmaa lupjamise toetuse taotlemise ja taotluse menetlemise kord ning lisanõuded meliorandile
Vastu võetud 31.01.2001 nr 12
RTL 2001, 19, 258
jõustumine 15.02.2001
08.11.2001/64 ( RTL 2001, 123, 1776) 24.11.2001
15.01.2003/4 ( RTL 2003, 11, 126) 27.01.2003
Määrus kehtestatakse «Maaelu ja põllumajandusturu korraldamise seaduse» (RT I 2000, 82, 526; 2001, 42, 235; 88, 531; 2002, 16, 93; 56, 352; 96, 566) § 98 lõike 1 ja § 67 lõike 2 ning Vabariigi Valitsuse 12. detsembri 2000. a määruse nr 421 «Volituste andmine «Maaelu ja põllumajandusturu korraldamise seadusest» tulenevate õigusaktide kehtestamiseks» (RT I 2000, 98, 633) punkti 3 alusel.
§1. Põllumajandusmaa lupjamise toetuse taotleja
Põllumajandusmaa lupjamise toetust võib taotleda põllumajandustootja (edaspidi taotleja), kes vastab “Maaelu ja põllumajandusturu korraldamise seaduse” paragrahvi 67 lõikes 1 sätestatud nõuetele .
[RTL 2003, 11, 126 – jõust. 27.01.2003]
§2. Põllumajandusmaa lupjamise toetuse taotlemine ja taotluse esitamise tähtpäev
(1) Toetuse saamiseks esitab taotleja ajavahemikul 1. veebruarist kuni 15. veebruarini Põllumajanduse Registrite ja Informatsiooni Ametile (edaspidi Amet) kõlviku asukohajärgse Ameti piirkondliku teenistuja kaudu lisa 1 vormikohase taotluse ja lisa 2 vormikohase kõlviku mulla lubjatarve tõendi (edaspidi tõend) ning toetuse esmakordsel taotlemisel Vabariigi Valitsuse 1. oktoobri 2002. a määruse nr 309 “Põllumajandustoetuste ja põllumassiivide registri pidamise põhimäärus” (RTI 2002, 82, 484) §-s 12 nimetatud avalduse taotleja andmete kandmiseks põllumajandustoetuste ja põllumassiivide registrisse .
(2) Tõendi saamiseks esitab taotleja kõlviku asukohajärgsele piirkondlikule maaparandusbüroole (edaspidi piirkondlik maaparandusbüroo) avalduse, näidates sellele lisatud maaüksuste plaanil või muul viisil lupjamist vajava kõlviku asukoha .
(3) Kolme tööpäeva jooksul arvates lõikes 2 nimetatud avalduse esitamisest määrab piirkondlik maaparandusbüroo taotleja kõlviku mulla happesuse lähtudes lubjatarbekaardi andmetest.
(4) Kui taotleja kõlviku mulla happesus ei selgu lubjatarbe kaardilt, tellib piirkondlik maaparandusbüroo oma kulul analüüsi pädevalt laboratooriumilt.
(5) Kui taotleja vaidlustab kõlviku mulla happesuse andmed lubjatarbe kaardil, tellib taotleja oma kulul analüüsi pädevalt laboratooriumilt.
(6) Analüüsi tegemiseks võib mullaproove võtta pädeva laboratooriumi töötaja või piirkondliku maaparandusbüroo vastava koolituse läbinud töötaja.
(7) Kui taotleja kõlviku mulla happesus (pHKCl) on kuni 6,0 ja selle kõlviku meliorandiga väetamiseks ei ole eelnenud nelja aasta jooksul põllumajandusmaa lupjamise toetust antud, siis annab piirkondlik maaparandusbüroo taotlejale kõlviku mulla lubjatarbe tõendi.
(8) Kõlviku mulla lubjatarbe tõend kehtib kõlviku meliorandiga laotamistööde tegemiseni, kuid mitte üle ühe aasta.
§3. Lupjamistööde töövõtuleping
(1) Enne taotluse esitamist sõlmib taotleja meliorandiga laotamistööde teenuse osutajaga töövõtulepingu.
(2) Lupjamistööde töövõtulepingust peab nähtuma:
1) lubjatava kõlviku asukoht ja suurus;
2) meliorandi nimetus;
3) meliorandi laotamise määr (tonni hektari kohta);
4) meliorandi müüja nimi;
5) lupjamistööde tegemise periood;
6) lupjamistööde maksumus hektari kohta, eraldi meliorandi maksumus, meliorandi vedamise ja meliorandi laotamise kulu (edaspidi ühikmaksumus) ;
7) lupjamistööde maksumus, eraldi meliorandi maksumus, meliorandi vedamise ja meliorandi laotamise kulu ning taotleja osalus ja toetuse suurus .
(3) [Kehtetu – RTL 2003, 11, 126 – jõust. 27.01.2003]
(4) Lupjamistööde tegemise perioodid on:
1) arvates § 4 lõikes 3 nimetatud otsuse tegemisest kuni 14. mai ;
2) 15. mai kuni 31. august;
3) 1. september kuni 15. november .
§4. Taotluse läbivaatamine ja otsuse tegemine
(1) Amet registreerib esitatud taotlused ja kontrollib nendes esitatud andmete õigsust.
(2) Amet kontrollib seitsme tööpäeva jooksul taotluse esitamise tähtpäevast arvates, kas taotleja on kantud äriregistrisse ja esitab seejärel viivitamata nende taotlejate, kes ei ole kantud äriregistrisse, nimekirja Maksuametile. Maksuamet kontrollib, kas füüsilisest isikust toetuse taotleja, kes ei ole kantud äriregistrisse, on kantud maksukohuslaste registrisse. Kontrolli tulemused edastatakse Ametile seitsme tööpäeva jooksul taotlejate nimekirja saamise päevast arvates.
(3) Amet otsustab põllumajandusmaa lupjamise toetuse määramise või taotluse rahuldamata jätmise 25 tööpäeva jooksul arvates taotluse esitamise tähtpäevast.
(4) Ametil on õigus enne toetuse määramise või taotluse rahuldamata jätmise otsuse tegemist kontrollida taotleja esitatud andmete õigsust, kaasates selleks vajadusel eksperte, nõuda taotlejalt meliorandiga laotamistööde töövõtulepingu esitamist ning lupjamistööde ühikmaksumuse põhjendamist.
(5) Põllumajandusmaa lupjamise toetuse määramise või taotluse rahuldamata jätmise otsus vormistatakse Ameti peadirektori käskkirjaga. Taotlus jäetakse rahuldamata «Maaelu ja põllumajandusturu korraldamise seaduse» paragrahvi 97 lõikes 1 sätestatud juhtudel ning taotluse rahuldamata jätmist tuleb käskkirjas põhjendada.
(6) Pärast otsuse tegemist avalikustab Amet kohe taotlejate nimekirja, kelle taotlused otsustati rahuldada, Ameti veebilehel. Ärakiri või väljavõte taotluse rahuldamata jätmise käskkirjast saadetakse taotlejale otsuse tegemisest arvates kümne tööpäeva jooksul.
(7) “Maaelu ja põllumajandusturu korraldamise seaduse” paragrahvi 68 lõike 2 alusel kehtestab põllumajandusminister eelarveaastal antava põllumajandusmaa lupjamise toetuse määra ja § 68 lõike 3 alusel taotlejale antava toetuse maksimaalsuuruse .
(8) Kui taotluses taotletud toetuse suurus ületab põllumajandusministri kehtestatud taotlejale antava toetuse maksimaalsuurust eelarveaastal, teatab Amet sellest taotlejale kirjalikult 7 tööpäeva jooksul arvates maksimaalsuuruse kehtestamisest.
§5. Põllumajandusmaa meliorandiga laotamistööde korraldamine
(1) Põllumajandusmaa meliorandiga laotamistööd korraldab taotleja.
(2) Taotleja teatab vähemalt kolm päeva enne meliorandi laotamistööde algust piirkondlikule maaparandusbüroole laotamistööde tegemise aja ja lubjatava kõlviku asukoha.
(3) §4 lõikes 8 nimetatud juhul on taotlejal õigus vähendada meliorandiga väetava pinna suurust nii, et see vastaks toetuse maksimaalsuurusele, kusjuures lupjamistööde ühikmaksumus ei tohi ületada taotluses toodud ühikmaksumust.
(4) Amet koostöös piirkondliku maaparandusbüroo või Maaparanduse Ehitusjärelevalve ja Ekspertiisibürooga kontrollib juhusliku valiku põhimõttel meliorandiga laotamistööde vastavust tehnoloogilistele nõuetele ja vajadusel meliorandi vastavust nõuetele ning lubjatava pinna suurust vähemalt 10% taotlejate kõlvikutel. [lõike viimane lause kehtetu – RTL 2003, 11, 126 – jõust. 27.01.2003]
(5) Taotleja esitab Ametile pärast meliorandi laotamistöö lõppemist, kuid mitte hiljem kui § 3 lõikes 4 nimetatud perioodi lõppemisest arvates 10 tööpäeva jooksul lisa 3 vormikohase kinnituse. Kui laotamistöö tegemise käigus on lubjatav kõlvik asendatud, lisab taotleja kinnitusele asendatud kõlviku kohta § 2 lõikes 7 nimetatud tõendi.
[RTL 2003, 11, 126 - jõust. 27.01.2003]
§6. Lupjamistööde tegemise aja muutmine
[Kehtetu – RTL 2003, 11, 126 – jõust. 27.01.2003]
§7. Põllumajandusmaa lupjamise toetuse maksmine
(1) Põllumajandusmaa lupjamise toetus makstakse 30 tööpäeva jooksul alates päevast, mil taotleja esitas Ametile:
1) §5 lõikes 5 nimetatud kinnituse meliorandi laotamistööde tegemise kohta, millel on piirkondliku maaparandusbüroo kinnitus, et taotleja on teatanud õigeaegselt laotamistööde tegemisest ja lubjatud pind on kantud kaardile;
2) dokumendi selle kohta, et ta on meliorandiga väetamise eest tasunud suuruses, mis ei ole toetusega kaetud.
(2) Amet maksab taotlejale põllumajandusmaa lupjamise toetust lõikes 1 nimetatud dokumentide ja Ameti peadirektori vastava käskkirja alusel. [lõike viimane lause kehtetu – RTL 2003, 11, 126 – jõust. 27.01.2003]
(3) Meliorandi müüjale või veo- või laotamisteenuse osutajale kantakse põllumajandusmaa lupjamise toetus üle taotleja kirjaliku avalduse alusel tema näidatud suuruses.
(1) Amet säilitab esitatud taotlusi, tõendeid, kinnitusi ja toetuse saanute nimekirju kümme aastat .
(2) Piirkondlik maaparandusbüroo säilitab kõlvikute lupjamise andmeid kümme aastat.
§9. Lisanõuded meliorandile
Meliorandi niiskus laotamistööl ei tohi ületada:
1) tolmpõlevkivituhal, klinkritolmul, puu-, õle- ja turbatuhal 2% (kaaluliselt);
2) paejahul, dolomiidijahul, nõrg- ja järvelubjal ning kustutatud lubjal 6% (kaaluliselt).
§10. Rakendussäte
2001. a on taotluse esitamise tähtpäevaks ja riikliku maksu maksuvõla, riikliku maksu maksuvõla tasumise ajatamise ja muude maksuseadustes sätestatud kohustuste täitmise kontrollimise seisu kuupäevaks 1. märts.
Põllumajandusministri 31. jaanuari 2001. a määruse nr 12 “Põllumajandusmaa lupjamise toetuse taotlemise ja taotluse menetlemise kord ning lisanõuded meliorandile” lisa1 (Põllumajandusministri 15. jaanuari 2003. a määruse nr 4 “põllumajandusmaa lupjamise toetuse taotlemise ja taotluse menetlemise kord ning lisanõuded meliorandile” muutmine sõnastuses
PÕLLUMAJANDUSMAA LUPJAMISE TOETUSE SAAMISEKS
TAOTLEJA PÕHIANDMED
1. FÜÜSILISEST ISIKUST ETTEVÕTJA
2. ÄRIÜHING
1.1. Ärinimi
2.1. Ärinimi
1.2. Ees- ja perekonnanimi
2.2. Äriühingu esindaja ees- ja perekonnanimi
1.3. Isikukood
2.3. Äriregistri kood
1.4. Äriregistrikood
3.1. Elukoht või asukoht
3.2. Ettevõtja tegevuskoht
Küla /alev / alevik
Tänav / maja
4. TAOTLEJA PANGAREKVISIIDID
4.1. Arveldusarve number
4.2. Arveldusarve omaniku nimi
või ärinimi
5. ANDMED LUPJAMISTÖÖDE KOHTA
5.1 Kõlviku asukoht
5.2 Kõlviku lupjamist vajav pind (0,1 ha)
5.3 Lupjamistööde periood
5.4 Soovitav meliorant
5.5 Meliorandi kogus hektari kohta (t/ha)
5.6 Lupjamist vajav pind kokku (ha)
5.7 Laotamistööd teeb
6. LUPJAMISTÖÖDE ÜHIKU MAKSUMUS [kr/ha]
6.1 Meliorant
6.2 Vedu
6.3 Laotamine
6.4 Kokku
Taotleja osalus
7. LUPJAMISTÖÖDE MAKSUMUS JA TAOTLETAV TOETUSSUMMA [krooni]
7.1 Meliorant
7.2 Vedu
7.3 Laotamine
7.4 Kokku
Taotleja allkiri: _________________________ Kuupäev:___________________
Põllumajandusministri 31. jaanuari 2001. a määruse nr 12 “Põllumajandusmaa lupjamise toetuse taotlemise ja taotluse menetlemise kord ning lisanõuded meliorandile” lisa 2 (Põllumajandusministri 15. jaanuari 2003. a määruse nr 4 “põllumajandusmaa lupjamise toetuse taotlemise ja taotluse menetlemise kord ning lisanõuded meliorandile” muutmine sõnastuses
Kõlviku mulla lubjatarbeˇtõend nr …………
Tõendan, et ____________________________________________ isikukood/registrikood __________________________________, elukoht/asukoht ________________________
________________ kasutuses olevatel kõlvikutel on mulla happesus (pHKCl) kuni 6,0 ja nende kõlvikute lupjamiseks ei ole eelneva nelja aasta jooksul lupjamistoetust antud.
Tõend on välja antud järgmiste lupjamist vajavate kõlvikute kohta:
Kõlviku asukoht
Lupjamist vajava pinna suurus (0,1ha)
Tõend on välja antud __________________ 20___a
_______________ Maaparandusbüroo_____________________________________poolt
(ametikoht, nimi)
Tõend kehtib kõlviku meliorandiga laotamistööde tegemiseni, kuid mitte üle ühe aasta
Põllumajandusministri 31. jaanuari 2001. a määruse nr 12 “Põllumajandusmaa lupjamise toetuse taotlemise ja taotluse menetlemise kord ning lisanõuded meliorandile” lisa 3 (Põllumajandusministri 15. jaanuari 2003. a määruse nr 4 “põllumajandusmaa lupjamise toetuse taotlemise ja taotluse menetlemise kord ning lisanõuded meliorandile” muutmine sõnastuses
meliorandiga laotamistööde tegemise kohta
A. TAOTLEJA KINNITUS
Käesolevaga kinnitan, et ajavahemikul _____________________ on minu kasutuses oleval kõlvikul tehtud meliorandiga laotamistööd järgmiselt:
Taotletud kõlvikud
Lubjatud kõlvik
Lubjatud pind (0,1ha)
Meliorandi nimetus
Meliorandi kogus (0,1t)
Kokku lubjatud pind
Lupjamistööde maksumus ja taotletav toetussumma (krooni)
Laotamine
AVALDUS (täidetakse vajadusel)
Palun kanda põllumajandusmaa lupjamise toetus ___________________ krooni ________________________________________________________________________
(meliorandi müüja või veo- või laotamisteenuse osutaja)
arveldusarvele nr
(taotleja ees- ja perekonna nimi)
B. MAAPARANDUSBÜROO KINNITUS
____________________________________________Maaparandusbüroo
(Maaparandusbüroo nimi)
kinnitab, et taotleja on teatanud õigeaegselt laotamistööde tegemisest ja käesolevas dokumendis nimetatud lubjatud kõlvikud on kantud kaardile.

References: § 98
 § 67

§1

§2

§3
 § 4

§4
 § 68

§5
 §4
 § 3
 § 2

§6

§7
 §5

§9

§10